Երբ Ռըզա բեյը Մարոյին հրավիրեց իր բնակարանում ճաշից հետո սուրճ խմելու, նա հասկացավ, որ Բույուկ խանումը նրան տեղյակ էր պահել իրենց խոսակցության մասին։ Ավելի լավ, այսուհետ ինքը կիմանար, թե ինչ էր իրեն սպասում։ Ամեն անգամ, երբ Մարոն փորձում էր խոսել մայրաքաղաք մեկնելու մասին, Ռըզան ճարպկորեն խուսափում էր այդ թեմայից, կամ էլ ձևանում էր, որ չէր լսում Մարոյի փաստարկները։ Պետք էր ավելի շուտ առաջ քաշել այդ հարցր, ինքը չափից ավելի համբերատար էր եղել, և Ռըզան այդ զսպվածությունը մեկնաբանել էր որպես իրավիճակի հետ լուռ համակերպում։